Document ID: /roh_data/filtered/fineweb-2-filterrobots_roh.jsonl.gz/60139

La controlla federala da finanzas ha prendì sut la marella 4 interpresas da viafier. La dumonda cardinala è stada, schebain las viafiers possian laschar ir vinavant ils trens a moda segira, en cas d'ina attatga da cyber. Las viafiers tutgan numnadamain tar l'uschenumnada infrastructura critica che provedan il stadi cun bains e servetschs indispensabels.
Tranter auter è era la Viafier retica vegnida controllada. Lezza haja fatg ina buna figura, uschia la Controlla federala da finanzas.
Jau sun fitg levgià che nus avain cuntanschì las valurs dumandadas. Cuntent na dastgan ins dentant mai esser, gist en connex cun la segirtad da cyber. Là èn ins adina in zic en retard cun la tecnica, cumpareglià cun las persunas che fan talas attatgas.
Ils experts recumondan tuttina a la Viafier retica da sensibilisar il persunal per segirtad da cyber, tranter auter cun pleds clav segirs e cun esser precaut cun posta electronica.
Ord l'archiv:
Er il chantun Grischun ha il 2017 prendì mesiras supplementaras per prevegnir a privels da cyber.